Hubertus Voss

**Hubertus Voß**, i norsk alfabet **Hubertus Voss**, også *Hubert* eller *Heinrich Hubert Voß* (1841–1914) var en tysk prelat. Han var katolsk biskop av Osnabrück fra 1899 til 1914.
## Liv og virke
### Prest
Hubertus Voßs teologiske studier tok ham til Münster og Bonn. Han ble ordinert til prest den 1. februar 1866. I Münster var han først katedralvikar og katedralpredikant. Fra 1885 til 1891 var Voß sogneprest i *St. Dionysius* i Rheine. I 1892 ble han regent for Münster seminarium og katedralkapittel.

### Biskop av Osnabrück
Den 12. april 1899 ble han utnevnt til biskop av Osnabrück. Han ble ordinert til biskop den 19. juni 1899 av biskop Hermann Jakob Dingelstad av Münster; medkonsekrerende var biskop Johannes von Euch, apostolisk vikar av Danmark, og biskop Albert Bitter, apostolisk vikar av Sverige. 

En delegasjon av hans tallrike alumner ga ham en kunstnerisk utformet bispestav. Staven, laget av gull- og sølvsmeden Joh Aloys Bruun fra Münster, er i romansk stil. Spesielt verdt å nevne er helgenfigurene i midtseksjonen («Capellenbau«»), som ble spesielt modellert for dette formålet av billedhuggeren August Schmiemann fra Münster. Disse er skåret ut av elfenben og står i nisjene til en baldakin besatt med edelstener. De er *[[Hubertus|Sankt Hubertus]]* (navnehelgen til biskopen), *Sankt Wiho* (første biskop av byen Osnabrück), *Sankt Peter* (katedralnavnegivende i bispedømmet) og *Sankt Ludgerus* (katedralnavngivende i biskopens opphavelige bispedømme). Bispestaven er utstilt som en del av katedralskatten i Osnabrück bispedømmemuseum.

Biskop Voß stod i aktiv bispetjeneste i Osnabrück til sin død. Hans valg var ikke uten kontrovers mellom den prøyssiske stat og den katolske kirke i keiserdømmet.

Avisrapportene om hans død bekrefter dette og viser at Voß ikke hadde noen venner, i hvert fall i viktige deler av den den wilhelminske presse, eller ikke da hans liv gikk mot sin avslutning. Dette førte til slike diskriminerende pressemeldinger som i Berliner Tageblatt i kveldsutgaven den 3. mars 1914: *«Biskopen av Osnabrück, Dr. Hubertus Voß døde i morges klokken 06.35 i en alder av 73 år. I likhet med erkebiskopen av [[Breslau]], var også biskop Voß av ringe herkomst.»* Og Vossische Zeitung kunngjorde i sin kveldsutgave samme dag: *«I morges klokken 06.35 døde biskopen av Osnabrück som et resultat av blodforgiftning, som han nylig hadde fått. Dr. Hubertus Voß hadde vært biskop av Osnabrück siden 1899. Han fremsto ikke spesielt fremtredende i offentligheten i sitt bispeembete og opptrådte stort sett passivt i den siste tids kamper.»*

Biskop Voß var fra den 20. august 1899 også apostolisk pro-vikar for De nordiske misjoner i Tyskland og apostolisk prefekt for det apostoliske prefektur Schleswig-Holstein.

Han understøttet et stort antall nye menigheter, nye kirker og grunnleggelsen av skoler og ungdomshjem.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Kardinal Philipp Krementz (1819-1899) *1868
* Biskop Hermann Jakob Dingelstad (1835-1911) *1890
* Biskop *Hubertus Voß* (1841-1914) *1899

## Referanser